Nordjyllands Politi håber det bedste, men er forberedt på det værste til årets karneval i Aalborg.

Ingen ved Nordjyllands Politi ville dog i dag sige hvor mange betjente, der er udkommanderet til festlighederne i Kildeparken og Aalborgs midtby. Indsatsen koordineres fra en kommandocentral på Politigården, og her sidder Poul Severinsen med det store overblik. Lad os bare sige, at der er tilstrækkeligt med ordenshåndhævere tilstede, siger Poul Severinsen til TV2 Nord. Nordjyllands Politi har mange års erfaring med at holde styr på store menneskemængder - og også uroligheder typisk i forbindelse med store fodboldkampe. Vi håber alle får et rigtigt godt karneval - især gæsterne, men også politiet, siger Poul Severinsen.